Toto je článok o vrchu nad obcou Malatiná. O rovnomennom vrchu nad Kvačanmi pozri *Ostrý vrch (Chočské vrchy, 1128 m).*
Súradnice: 49°10′32″S 19°24′39″V﻿ / ﻿49,1755°S 19,4108°V﻿ / 49.1755; 19.4108

**Ostrý vrch** (1 010 m n. m.) je vrch v Chočských vrchoch, krajinnom celku Fatransko-tatranskej oblasti. Leží nad Malatinou, približne 8 km juhovýchodne od Dolného Kubína.

Poloha
------

Nachádza sa na severnom okraji Chočských vrchov, v geomorfologickom podcelku Sielnické vrchy. Leží v Žilinskom kraji, na hranici okresov Dolný Kubín a Ružomberok a zasahuje na katastrálne územie obcí Malatiná a Lúčky. Najbližším sídlom je severovýchodne situovaná Malatiná a západne ležiaca obec Osádka, rovnakým smerom sa nachádzajú aj Leštiny a Vyšný Kubín, južne Lúčky a severne Pokryváč, Pucov a Pribiš.

Opis
----

Ostrý vrch leží na severnom okraji podcelku Sielnické vrchy, v hrebeni vybiehajúcom severovýchodným smerom z Veľkého Choča (1 611 m n. m.) cez Holicu (1 086 m n. m.) a pokračujúceho k Sielnickej hore (1 051 m n. m.). Severne sa nachádza Šoltýsky vrch (781 m n. m.), Turikov Žiar (852 m n. m.), Jastrabie (824 m n. m.) a Mladá hora (813 m n. m.), východne Ostrý vrch (877 m n. m.), Diel (1 051 m n. m.), Súšava (1 077 m n. m.), Lomné (1 278 m n. m.), Heliaš (1 186 m n. m.) a Pravnáč (1 206 m n. m.), južne Sielnická hora (1 051 m n. m.), Sestrč (1 000 m n. m.), Havrania (1 130 m n. m.) a Magura (1 171 m n. m.) a západne Bukov (1 218 m n. m.), Veľký Choč (1 611 m n. m.), Ostré (1 105 m n. m.), Holica (1 086 m n. m.), Ostrá skala (814 m n. m.) a Predný Krnáč (801 m n. m.). Severozápadnú časť masívu odvodňuje Leštinský potok do Oravy, voda z juhovýchodnej časti odteká Kalameniankou do Váhu. Na vrchol nevedie značený turistický chodník.

### Výhľady

V severnej časti odlesnený vrchol poskytuje rozhľad. Pri vhodných podmienkach je vidieť okolité vrcholy Chočských vrchov, no tiež Západné Tatry, Skorušinské vrchy, Oravskú vrchovinu, Oravské Beskydy, Oravskú Maguru, Malú Fatru a ojedinele aj Nízke Tatry.

Prístup
-------

Na vrchol nevedie značený turistický chodník, preto prístup je možný lesom neznačenými chodníkmi z Osádky a Malatinej.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2023-10-18]. Dostupné online. Archivované 2023-12-08 z originálu.
2. 1 2 3 4 5 6 7   *Mapový portál HIKING.SK* [online]. Denník N, [cit. 2023-10-18]. Dostupné online.
3. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-10-18]. Dostupné online.
4. 1 2  *Chočské vrchy – Vodná nádrž Liptovská Mara. Turistická mapa.* 1 : 50 000. Harmanec: VKÚ, a. s. 2000.
5. ↑   *Mapy.cz* [online]. sk.mapy.cz, [cit. 2023-10-18]. Dostupné online.
6. ↑   *Peakfinder* [online]. peakfinder.org, [cit. 2023-10-18]. Dostupné online.

Pozri aj
--------

* Chočské vrchy
* Sielnické vrchy
* Zoznam vrcholov v Chočských vrchoch

Externé odkazy
--------------

* Poloha na turistickej mape

| * z
* d
* u
Chočské vrchy |
| --- |
| Podcelky | 
* Choč
* Sielnické vrchy
* Prosečné

 |
| Národné prírodné rezervácie | 
* Choč
* Prosiecka dolina
* Kvačianska dolina

 |
| Prírodné rezervácie | 
* Kunovo

 |
| Národné prírodné pamiatky | 
* Lúčanský vodopád

 |
| Prírodné pamiatky | 
* Lúčanské travertíny

 |
| Kultúrne a historické pamiatky | 
* hrad Likava
* Liptovský hrad

 |
| Vybrané vrchy Chočských vrchovZoznam vrcholov | 
* Veľký Choč (1 611)
* Malý Choč (1 465)
* Prosečné (1 372)
* Zadný Choč (1 288)
* Lomné (1 278)
* Predný Choč (1 249)
* Čerenová (1 221)
* Bukov (1 218)
* Kopa (1 217)
* Hrádková (1 206)
* Pravnáč (1 206)
* Heliaš (1 186)
* Magura (1 171)
* Ostrý vrch (1 128)
* Holica (1 086)
* Sielnická hora (1 051)
* Sestrč (1 000)

 |
| Sedlá Chočských vrchov | 
* Brestová
* Spuštiak
* Vrchvarta

 |